Държавен вестник, бр. 50, 2015 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  50
интерес тази система да бъде популяризирана 
и прилагана в България.
2. Българската Страна уведомява, че същест­
вува Система за оценка и удостоверяване на 
знанията по български език и проявява интерес 
тази система да бъде призната от португал­
ските административни и академични власти, 
както и да бъде популяризирана и прилагана 
в Португалия.
3. Страните полагат усилия за валидиране 
на знанията по български и португалски език, 
придобити чрез неформално обучение и самос­
тоятелно учене.
Член 6. Обмен на стипендии
1. Португалската Страна посредством Ин­
ститута „Камойнш“ ежегодно отпуска учебни 
стипендии на реципрочна основа на български 
студенти, изследователи и преподаватели на 
основата на различните програми за стипендии 
на Института „Камойнш“, за които може да се 
намери информация на страницата в интернет 
www.instituto-camoes.pt. 
2. Българската Страна, представлявана от 
Министерството на образованието и науката, 
се ангажира да публикува възможностите за 
тези стипендии на своята интернет страни­
ца – www.mon.bg.
3. Предвид усъвършенстването на изучава­
нето и преподаването на португалски език и 
култура в България португалската Страна оце­
нява кандидатурите на българските студенти, 
изследователи, докторанти и преподаватели, 
кандидатстващи за тези стипендии пряко пред 
Института „Камойнш“.
4. Българската Страна ежегодно предоставя 
стипендии на студенти за общо дванадесет 
месеца, всяка от които с продължителност не 
по-малко от три месеца.
5. Страните ежегодно предоставят на ре­
ципрочна основа една стипендия за 9 месеца, 
предназначени за преподаватели, изследователи 
и докторанти.
6. Българската Страна ежегодно отпуска 
една стипендия за участие в летния семинар 
по български език и култура в Софийския 
университет „Св. Климент Охридски“ и една 
стипендия за летния семинар по български език 
и култура във Великотърновския университет 
„Св. св. Кирил и Методий“.
7. Кандидатите за стипендии по посочения в 
точки 4, 5 и 6 обмен трябва да имат познания 
по български език.
8. Страните ежегодно се уведомят по ди­
пломатически път за броя на отпуснатите 
стипендии на граждани от другата Страна с 
цел спазване на принципа на реципрочност.
9. Финансовите условия по обмена, пред­
виден в чл. 6, са посочени в глава VIII, чл. 32.
Член 7. Сътрудничество чрез интернет
1. Страните съдействат за осъществяване 
на проучвания и инициативи за създаване на 
платформи в интернет за изучаване на българ­
ски език и португалски език и за популяризи­
ране на културите на България и Португалия, 
достъпът до които може да се предоставя по 
взаимна договореност за използване от универ­
ситети, образователни и културни институции 
на другата Страна.
2. Страните способстват за развитие на съ­
трудничество, което да позволи увеличаване 
на страниците на португалски език в интернет, 
както и популяризирането на програми за за­
дочно обучение по португалски език.
3. За целите, предвидени в предходните 
точки, португалската Страна предоставя чрез 
Виртуалния център „Камойнш“ страници, 
услуги и платформа за електронно обучение 
в области от особено значение – такива, като 
обучение/изучаване на португалския език и 
популяризиране на португалската култура.
Член 8. Подкрепа на издателската дейност
Португалската страна чрез Института „Ка­
мойнш“ развива Програма за подкрепа на 
издателската дейност, за която могат да кан­
дидатстват издатели от Република България. 
Тази Програма има за цел подпомагането на 
произведения на португалоезични автори за 
превод на други езици и на произведения по 
теми, свързани с португалския език и култура.
Г л а в а  І І І
ОБРАЗОВАНИЕ И НАУКА
Член 9. Обмен на информация и докумен­
тация
Страните заявяват своя интерес да развиват 
и създават ефикасни механизми за обмен на 
информация, учебни материали и новаторски 
опит, за взаимно опознаване на техните обра­
зователни системи.
Член 10. Междуучилищен обмен
Страните развиват виртуалното побратимя­
ване между основни, средни и професионални 
училища с оглед развитието на програми и 
проекти за сътрудничество, предназначени за 
преподаватели и ученици.
Член 11. Сътрудничество между институции
1. Страните стимулират установяването на 
пряко сътрудничество между Министерство­
то на образованието и науката на Република 
България и Министерството на образованието 
и науката на Португалската република.
2. Страните допринасят за развитието на 
сътрудничество между висши училища на всяка 
една от страните, като подкрепят подписването 
на протоколи за сътрудничество между тях.
3. Страните способстват за установяването на 
двустранно научно-техническо сътрудничество 
в приоритетни научни области чрез подпис­
ване на отделен протокол между отговорните 
институции на двете Страни.
Член 12. Признаване на дипломи за висше 
образование
Страните поощряват обмена на информация 
за системите си за висше образование с оглед 
улесняване признаването и приравняването на 
дипломите за висше образование и на научните 
степени, придобити в другата Страна, съгласно 
действащото законодателство в съответната 
Страна.